ཉིན་ཞིག་གི་སྔ་མོར་ཆུང་མས་མར་གྲོད་པུ་གཅིག་ཉེ་འཁོར་གྱི་གྲམ་པའི་རྩྭ་ཕུང་ནང་ལ་སྦས།མཐར་ཚིལ་དྲུལ་གཏོར་ནས་བཞགསླར་འོངས་ནས་ཕག་ལྟར་ཉལ་བའི་ཁྱོ་བོ་ལ།ཝེ།ཁྱོད་སྐྱེས་པ་གོམ་གསུམ་སོང་ན་དོན་གསུམ་འགྲུབ།གར་སོང་ས་ནས་གྲོག་དང་འཕྲད་ཟེར་བའི་གཏམ་དཔེ་ཡོད་པས།ཡར་ལངས་ནས་ཁང་ཁ་ཙམ་རེ་ལ་སོང་ནས་ལྟོས་དང།གྲོག་ལ་འཕྲད་སྲིད།ཕོ་ཉལ་བ་མང་ན་དགྲ་མགོ་ཤོར།མོ་ཉལ་བ་མང་ན་ལས་མགོ་ཤོར་ཟེར་བ་མ་ཐོས་སམ་ཟེར་བར་མི་དེ་ཡང་ཆུང་མས་བསྟོད་ར་དང་འཁང་ར་བྱས་པར་བརྟེན་ཡར་ལངས་ནས་ཁང་ཁར་བུད་ནས་བལྟས་ཚེ།གྲམ་པའི་རྩྭ་ཕུང་ཞིག་གི་ནང་ན་ཁྭ་ཏ་མང་པོས་རུབ་རུབ་བྱེད་པ་མཐོང།ཁོ་སོང་ནས་བལྟས་པས་མར་གྲོད་པུ་ཆུང་གཅིག་རྙེད་པས།ཆུང་མས་བཤད་པ་བདེན།ཉལ་བསྡད་ན་མར་འདི་ལག་ལ་ཇི་ལྟར་ཐོབ་སྙམ་ནས།མར་ཁྱེར་འོངས་ནས་ཁོས་ཆུང་མ་ལ་ལྟོས་དང་ཅི་འདྲ་རེད་ཟེར་བར།ཆུང་མ་ཧ་ལས་པ་ལྟར་བྱས་ནས།སྐྱེས་པ་ཁྱོ་ག་ཟེར་བ་དེ་འདྲ་ཡིན་དགོས་ཟེར་ནས་བསྟོད་ར་བྱས་པས།ཁོ་ཧ་ཅང་དགའ་ནས།འདི་ཙམ་ཅི་ལ་ཡང་མི་བརྩི།ངས་ལས་ཀ་མ་བྱས་པ་མ་གཏོགས།ལས་ཀ་བྱས་ན་ཧ་ལས་པ་བྱེད།ཁྱོད་ཀྱིས་ལྟོས་དང།སང་ཉིན་ང་རི་དྭགས་རྔོན་དུ་འགྲོ།ཁྱོད་ཀྱིས་ང་ལ་རྟ་དང་འཁོར་གསུམ་ཤ་ཁྱི་བྲོ་ག་རྣམས་གྲ་སྒྲིག་གྱིས་ལ།ཁྱོད་ཀྱིས་ཡུལ་ནས་ངས་རི་དྭགས་བརྔོན་ནས་འཁྱེར་འོངས་པ་ལ་བསྒུགས་སྡོད་ཟེར།